ነቲ ሊግ ኣየነይቲ ጋንታ መራሓቶ ኣላ?
ፕሪመር ሊግ እንግሊዝ ብቀዳም 21 ለካቲት ብዝተኻየዱ ሸውዓት ግጥማት ቀጺሉ ኔሩ። መራሒት እቲ ሊግ ዘላ ቸልሲ ኣንጻር በርንለይ ኣብ ሜዳኣ ገጢማ 1ብ1 ብምፍልላይ ነጥቢ ተማቒላ ወጺኣ። ነማንያ ማቲች ኣብ መበል 69 ደቒቕ ብቀይሕ ካርድ ካብ ሜዳ ኣብ ዝተባረረሉ ዲያጎ ኮስታ ፍጹም ቅላዕ መቕጻዕቲ ኣብ ብዳኛ ኣብ ዝተኸልከለሉ ቸልሲ ኣብ ሚዳኣ ምስ በርንለይ 1ብ1 ተፈላልያ። ሞሪኖ ብዛዕባቲ ኩነታት ብዙሕ ክዛረብ ከም ዘይደሊ እናገለጸ ንፍጻመታት ናይቲ ግጥም ብደቓይቕ ገሊጽዎ። “ኣብ መበል 30 ደቒቕ ኣጥቀዓይ በርነለይ ባርነስ ኣብ ልዕሊ ኢቫኖቪች በደል ፈጺሙ ክነሱ፡ ማእከላይ ዳኛ ዝኾነ ውሳነ ከይሃበ ሓሊፉ። ኣብ መበል 33 ማይክ ካይትሊ ናይ በርንለይ ኣብ ውሽቲ ሳንዱቕ ቅላዕ መቕጻዕቲ ካብ ኢቫኖቪች ተቐሊዓ ንዝመጸት ኩዕሶ ብኢዱ ተንኪፍዋ ክነሱ ማእከላይ ዳኛ ዝኾነ ውሳነ ክህብ ኣይተራእየን። ኣብ መበል 43 ሕጂ ውን ኣብ ክሊ ሳንዱቕ ቅላዕ መቕጻዕቲ ንዝተሓንኮለ ዲያጎ ኮስታ ፍጹም ቅላዕ መቕጻዕቲ ክውስን ኣይከኣለን። ኣብ መበል 69 ደቒቕ ድማ ማቲች ብቀይሕ ካርድ ተባሪሩ። ኣብዛ ፍጻመ እቲ ኣብ መበል 30 ደቒቕ ኣብ ልዕሊ ኢቫኖቪጭ በደል ዝፈጸመ ባርነስ ማእክል ስሕበት ናይቲ ፍጻመ ነበረ። ሞሪኖ ባርነስ ኣብ መበል 30 ደቒቕ ውሳነ ተዋሂብዎ ኔሩ እንተዝኸውን እዚ ክስተት ኣይምሰዓበን።” ኢሉ። ሞሪኖ ቅድሚ ሕጂ ንደያኑ ተቓዊምካ ብዝብል ብማሕበአር ኩዕሶ እግሪ እንግሊዝ ተደጋጋሚ መቕጻዕቲታት ተዋሂብዎ እዩ።
ቸልሲ